title: Smernica Rady z 25. júla 1978, ktorou sa menia a dopĺňajú smernice 66/400/EHS, 66/401/EHS, 66/402/EHS, 66/403/EHS, 68/193/EHS, 69/208/EHS a 70/458/EHS o obchodovaní s osivom repy, krmovín, obilnín, sadivom zemiakov, množiteľským materiálom viniča, osivom olejnín a priadnych rastlín a osivom zelenín

text:
Dôležité právne oznámenie

|

31978L0692

Úradný vestník L 236 , 26/08/1978 S. 0013 - 0018 Grécke špeciálne vydanie: Kapitola 03 Zväzok 22 S. 0166  Španielske špeciálne vydanie: Kapitola 03 Zväzok 14 S. 0267  Portugalské špeciálne vydanie Kapitola 03 Zväzok 14 S. 0267  Fínske špeciálne vydanie: Kapitola 3 Zväzok 10 S. 0105  Švédske špeciálne vydanie: Kapitola 3 Zväzok 10 S. 0105

		Smernica Radyz 25. júla 1978,ktorou sa menia a dopĺňajú smernice 66/400/EHS, 66/401/EHS, 66/402/EHS, 66/403/EHS, 68/193/EHS, 69/208/EHS a 70/458/EHS o obchodovaní s osivom repy, krmovín, obilnín, sadivom zemiakov, množiteľským materiálom viniča, osivom olejnín a priadnych rastlín a osivom zelenín(78/692/EHS)RADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva a najmä na jej články 43 a 100,so zreteľom na návrh Komisie,so zreteľom na stanovisko Európskeho parlamentu [1],so zreteľom na stanovisko Hospodárskeho a sociálneho výboru [2],keďže z nižšie uvedených dôvodov by sa mali určité smernice o obchodovaní s osivom a množiteľským materiálom zmeniť a doplniť;keďže súčasné ustanovenia smerníc týkajúce sa pečatenia a označovania osiva a množiteľského materiálu nezohľadňujú technický pokrok v oblasti baliacich materiálov, pečatných systémov a spôsobov značenia; keďže tieto ustanovenia by sa mali preto prispôsobiť;keďže v prípade sadiva zemiakov by sa mali tiež v súlade s primeranými metódami úradne odobrať vzorky na skúšku hľúz na certifikáciu,PRIJALA TÚTO SMERNICU:Článok 1Smernica Rady 66/400/EHS zo 14. júna 1966 o obchodovaní s osivom repy [3], naposledy zmenená a doplnená smernicou 78/55/EHS [4], sa mení a dopĺňa takto:1. Článok 10 (1) sa nahrádza takto:"1. Členské štáty požadujú, aby sa balenia základného osiva a certifikovaného osiva, okrem certifikovaného osiva v malých baleniach EHS, pečatili úradne alebo pod úradným dohľadom tak, aby ich nebolo možné otvoriť bez poškodenia pečatného systému alebo zanechania dôkazu o zásahu buď na úradnej náveske stanovenej v článku 11 (1), alebo na obale.S cieľom zabezpečiť zapečatenie musí pečatný systém prinajmenšom zahŕňať buď vyššie uvedenú návesku, alebo pripnutú úradnú pečať.Opatrenia stanovené v druhom pododseku sa v prípade použitia znovu nepoužiteľného pečatného systému nevyžadujú.V súlade s postupom stanoveným v článku 21 je možné zistiť, či určitý pečatný systém spĺňa ustanovenia tohto odseku."2. Do prvej vety článku 10 (2) sa za slovo "úradne" vkladajú slová "alebo pod úradným dohľadom".3. Článok 10 (3) sa nahrádza takto:"3. Členské štáty požadujú, aby malé balenia EHS boli zapečatené takým spôsobom, aby ich nebolo možné otvoriť bez poškodenia pečatného systému alebo zanechania dôkazu o zásahu na náveske alebo obale. V súlade s postupom stanoveným v článku 21 je možné zistiť, či určitý pečatný systém spĺňa ustanovenia tohto odseku. Balenia sa bez úradného dohľadu nesmú opätovne raz alebo viackrát zapečatiť."4. Do článku 14 (3) c) sa za zarážku"referenčné číslo dávky"dopĺňajú tieto podrobné údaje:"— mesiac a rok zapečateniaalebo— mesiac a rok posledného úradného odberu vzorky na účely certifikácie."5. Do prílohy III (A) (1) sa dopĺňa toto:"3a) mesiac a rok zapečatenia vyjadrený takto: "zapečatené…" (mesiac a rok)alebomesiac a rok posledného úradného odberu vzorky na účely certifikácie vyjadrený takto: "vzorka odobratá…" (mesiac a rok)."Článok 2Smernica Rady 66/401/EHS zo 14. júna 1966 o obchodovaní s osivom krmovín [5], naposledy zmenená a doplnená smernicou 78/386/EHS [6], sa mení a dopĺňa takto:1. Článok 9 (1) sa nahrádza takto:"1. Členské štáty požadujú, aby sa balenia základného osiva, certifikovaného osiva a obchodného osiva, okrem certifikovaného a obchodného osiva v malých baleniach EHS, pečatili úradne alebo pod úradným dohľadom tak, aby ich nebolo možné otvoriť bez poškodenia pečatného systému alebo zanechania dôkazu o zásahu buď na úradnej náveske stanovenej v článku 10 (1), alebo na balení.S cieľom zabezpečiť zapečatenie musí pečatný systém prinajmenšom zahŕňať buď vyššie uvedenú návesku, alebo pripnutú úradnú pečať.Opatrenia stanovené v druhom pododseku sa v prípade použitia znovu nepoužiteľného pečatného systému nevyžadujú.V súlade s postupom stanoveným v článku 21 je možné zistiť, či určitý pečatný systém spĺňa ustanovenia tohto odseku."2. Do prvej vety článku 9 (2) sa za slovo "úradne" vkladajú slová "alebo pod úradným dohľadom".3. Článok 9 (3) sa nahrádza takto:"3. Členské štáty požadujú, aby malé balenia EHS B boli zapečatené takým spôsobom, aby ich nebolo možné otvoriť bez poškodenia pečatného systému alebo zanechania dôkazu o zásahu na náveske alebo balení. V súlade s postupom stanoveným v článku 21 je možné zistiť, či určitý pečatný systém spĺňa ustanovenia tohto odseku. Balenia sa bez úradného dohľadu nesmú opätovne raz alebo viackrát zapečatiť."4. Do článku 14 (3) c) sa za zarážku"referenčné číslo dávky"dopĺňajú tieto podrobné údaje:"— mesiac a rok zapečateniaalebo— mesiac a rok posledného úradného odberu vzorky na účely certifikácie."5. Do prílohy IV (A) (I) sa pod a) dopĺňa toto:"3. a) mesiac a rok zapečatenia vyjadrený takto: "zapečatené…" (mesiac a rok)alebomesiac a rok posledného úradného odberu vzorky na účely certifikácie vyjadrený takto: "vzorka odobratá…" (mesiac a rok)."6. Do prílohy IV (A) (I) sa pod b) dopĺňa toto:"4a. mesiac a rok zapečatenia vyjadrený takto: "zapečatené…" (mesiac a rok)alebomesiac a rok posledného úradného odberu vzorky na účely certifikácie vyjadrený takto: "vzorka odobratá…" (mesiac a rok)."7. Do prílohy IV (A) (I) sa pod c) dopĺňa toto:"3. a) mesiac a rok zapečatenia vyjadrený takto: "zapečatené…" (mesiac a rok),"Článok 3Smernica Rady 66/402/EHS zo 14. júna 1966 o obchodovaní s osivom obilnín [7], naposledy zmenená a doplnená smernicou 78/387/EHS [8], sa mení a dopĺňa takto:1. Článok 9 (1) sa nahrádza takto:"1. Členské štáty požadujú, aby sa balenia základného osiva a certifikovaného osiva všetkých kategórií pečatili úradne alebo pod úradným dohľadom takým spôsobom, aby ich nebolo možné otvoriť bez poškodenia pečatného systému alebo zanechania dôkazu o zásahu buď na úradnej náveske stanovenej v článku 10 (1) alebo na balení.S cieľom zabezpečiť zapečatenie musí pečatný systém prinajmenšom zahŕňať buď vyššie uvedenú návesku, alebo pripnutú úradnú pečať.Opatrenia stanovené v druhom pododseku sa v prípade použitia znovu nepoužiteľného pečatného systému nevyžadujú.V súlade s postupom stanoveným v článku 21 je možné zistiť, či určitý pečatný systém spĺňa ustanovenia tohto odseku."2. Do prvej vety článku 9 (2) sa za slovo "úradne" vkladajú slová "alebo pod úradným dohľadom".3. Do článku 14 (3) c) sa za zarážku"referenčné číslo dávky"dopĺňajú tieto podrobné údaje:"— mesiac a rok zapečateniaalebo— mesiac a rok posledného úradného odberu vzorky na účely certifikácie."4. Do prílohy IV (A) sa pod a) dopĺňa toto:"3a. mesiac a rok zapečatenia vyjadrený takto: "zapečatené…" (mesiac a rok)alebomesiac a rok posledného úradného odberu vzorky na účely certifikácie vyjadrený takto: "vzorka odobratá…" (mesiac a rok)."5. Do prílohy IV (A) sa pod b) dopĺňa toto:"3a. mesiac a rok zapečatenia vyjadrený takto: "zapečatené…" (mesiac a rok)."Článok 4Smernica Rady 66/403/EHS zo 14. júna 1966 o obchodovaní so sadivom zemiakov [9], naposledy zmenená a doplnená smernicou 77/648/EHS [10], sa mení a dopĺňa takto:1. Dopĺňa sa tento článok:"Článok 5Členské štáty požadujú, aby sa na skúšku hľúz sadiva zemiakov na certifikáciu vzorky odoberali úradne v súlade s primeranými metódami."2. Článok 9 (1) sa nahrádza takto:"1. Členské štáty požadujú, aby sa balenia a prepravky základného sadiva zemiakov a certifikovaného sadiva zemiakov pečatili úradne alebo pod úradným dohľadom takým spôsobom, aby ich nebolo možné otvoriť bez poškodenia uzáveru alebo zanechania dôkazu o zásahu buď na úradnej náveske stanovenej v článku 10 (1), alebo na balení.S cieľom zabezpečiť uzavretie musí pečatný systém prinajmenšom zahŕňať buď vyššie uvedenú návesku, alebo pripnutú úradnú pečať.Opatrenia stanovené v druhom pododseku sa v prípade použitia znovu nepoužiteľného pečatného systému nevyžadujú.V súlade s postupom stanoveným v článku 19 je možné zistiť, či určitý pečatný systém spĺňa ustanovenia tohto odseku."3. V prvej vete článku 9 (2) sa za slovo "úradne" vkladajú slová "alebo pod úradným dohľadom".4. Článok 10 sa nahrádza takto:"Článok 101. Členské štáty požadujú, aby balenia a prepravky základného sadiva zemiakov a certifikovaného sadiva zemiakov:a) sa zvonka označili úradnou náveskou, ktorá sa predtým nepoužívala a ktorá spĺňa podmienky stanovené v prílohe III a podrobné údaje, ktoré sú uvedené v jednom z úradných jazykov spoločenstva. Farba návesky je v prípade základného sadiva zemiakov biela a v prípade certifikovaného sadiva zemiakov modrá. Ak sa použije náveska na šnúrke s dierkou, jej pripnutie sa vo všetkých prípadoch zaistí úradnou pečaťou. Používanie úradných priľnavých návesiek sa povoľuje. V súlade s postupom stanoveným v článku 19 je možné podľa vzoru návesky povoliť na balení nezmazateľné vytlačenie predpísaných podrobných údajov pod úradným dohľadom;b) obsahovali úradný doklad rovnakej farby ako náveska uvádzajúci prinajmenšom podrobné údaje návesky, ktoré sa vyžadujú podľa prílohy III (A) (3), (4) a (6). Tento doklad sa vystaví takým spôsobom, aby si ho nebolo možné pomýliť s úradnou náveskou uvedenou v rámci bodu (a).Tento doklad sa nevyžaduje, ak sú podrobné údaje nezmazateľne vytlačené na balení alebo ak sa podľa ustanovení v rámci a) použije priľnavá náveska alebo náveska z materiálu odolného voči strhnutiu.2. Členské štáty môžu z odseku 1 udeliť v prípade malých balení výnimky, ak sú označené: "Na odbyt len v…" (príslušný členský štát)."5. V článku 13 (1) slová "označené a úradne zapečatené alebo pod úradným dohľadom" nahrádzajú slová "úradne označené a zapečatené".6. Do článku 13 (4) c) sa za zarážku"referenčné číslo dávky"dopĺňa toto:"— mesiac a rok zapečatenia."7. Do prílohy III (A) sa dopĺňa toto:"3a. mesiac a rok zapečatenia."8. V prílohe III (A) sa bod 9 vypúšťa.Článok 5Článok 9 smernice Rady 68/193/EHS z 9. apríla 1968 o obchodovaní s množiteľským materiálom viniča [11], naposledy zmenenej a doplnenej smernicou 78/55/EHS, sa nahrádza takto:"Článok 9Členské štáty požadujú, aby sa balenia a balíky s množiteľským materiálom pečatili takým spôsobom, aby ich nebolo možné otvoriť bez poškodenia pečatného systému alebo zanechania dôkazu o zásahu buď na náveske stanovenej v článku 10 (1), alebo – v prípade balení – na balení. Tiež musí mať preložku alebo zodpovedajúci pečatný prístroj pripnutý osobou zodpovednou za lepenie návesiek. V súlade s postupom stanoveným v článku 17 je možné zistiť, či určitý pečatný systém spĺňa ustanovenia tohto článku. Balenia sa bez úradného dohľadu nesmú opätovne raz alebo viackrát zapečatiť."Článok 6Smernica Rady 69/208/EHS z 30. júna 1969 o obchodovaní s osivom olejnín a priadnych rastlín [12], naposledy zmenená a doplnená smernicou 78/388/EHS [13], sa mení a dopĺňa takto:1. Článok 9 (1) sa nahrádza takto:"1. Členské štáty požadujú, aby sa balenia základného osiva, certifikovaného osiva všetkých kategórií a obchodného osiva pečatili úradne alebo pod úradným dohľadom takým spôsobom, aby ich nebolo možné bez poškodenia pečatného systému alebo zanechania dôkazu o zásahu buď na úradnej náveske stanovenej v článku 10 (1), alebo na balení otvoriť.S cieľom zabezpečiť zapečatenie musí pečatný systém prinajmenšom zahŕňať buď vyššie uvedenú návesku, alebo pripnutú úradnú pečať.Opatrenia stanovené v druhom pododseku sa v prípade použitia znovu nepoužiteľného pečatného systému nevyžadujú.V súlade s postupom stanoveným v článku 20 je možné zistiť, či určitý pečatný systém spĺňa ustanovenia tohto odseku."2. Do prvej vety článku 9 (2) sa za slovo "úradne" vkladajú slová "alebo pod úradným dohľadom".3. Do článku 13 (3) c) sa za zarážku"referenčné číslo dávky"dopĺňa toto:"— mesiac a rok odberu vzorkyalebo— mesiac a rok posledného úradného odberu vzorky na účely certifikácie."4. V prílohe IV (A) sa text položky 3 pod a) nahrádza takto:"— mesiac a rok zapečatenia vyjadrený takto: "zapečatené…" (mesiac a rok)alebo— mesiac a rok posledného úradného odberu vzorky na účely certifikácie vyjadrený takto: "vzorka odobratá…" (mesiac a rok)."5. V prílohe IV (A) sa text položky 4 pod b) nahrádza takto:"— mesiac a rok zapečatenia vyjadrený takto: "zapečatené…" (mesiac a rok)."Článok 7Smernica Rady 70/458/EHS z 29. septembra 1970 o obchodovaní s osivom zelenín [14], naposledy zmenená a doplnená smernicou 78/55/EHS, sa mení a dopĺňa takto:1. Článok 25 (1) sa nahrádza takto:"1. Členské štáty požadujú, aby sa balenia základného osiva a certifikovaného osiva, ktoré nie sú v malých baleniach EHS, pečatili úradne alebo pod úradným dohľadom takým spôsobom, aby ich nebolo možné otvoriť bez poškodenia pečatného systému alebo zanechania dôkazu o zásahu buď na úradnej náveske stanovenej v článku 26 (1), alebo na balení.S cieľom zabezpečiť zapečatenie musí pečatný systém prinajmenšom zahŕňať buď vyššie uvedenú návesku, alebo pripnutú úradnú pečať.Opatrenia stanovené v druhom pododseku sa v prípade použitia znova nepoužiteľného pečatného systému nevyžadujú.V súlade s postupom stanoveným v článku 40 je možné zistiť, či určitý pečatný systém spĺňa ustanovenia tohto odseku."2. V prvej vete článku 25 (2) sa za slovo "úradne" vkladajú slová "alebo pod úradným dohľadom".3. Článok 25 (3) sa nahrádza takto:"3. Členské štáty požadujú, aby balenia štandardného osiva a malé balenia osiva kategórie certifikované osivo boli uzatvorené takým spôsobom, aby ich nebolo možné otvoriť bez poškodenia systému uzatvorenia alebo bez zanechania dôkazu o zásahu na náveske stanovenej v článku 26 (3) alebo na balení. S výnimkou prípadu malých balení musia tiež mať preložku alebo zodpovedajúci pečatný prístroj pripnutý osobou zodpovednou za lepenie návesiek. V súlade s postupom stanoveným v článku 40 je možné zistiť, či určitý systém uzatvorenia spĺňa ustanovenia tohto odseku. V prípade malých balení kategórie certifikované osivo sa balenia bez úradného dohľadu nesmú raz alebo viackrát zapečatiť."4. Do článku 25 sa dopĺňa tento odsek:"4. Členské štáty môžu v prípade malých balení základného osiva udeliť výnimky z odseku 1 a 2."5. Do článku 30 (3) c) sa za zarážku"referenčné číslo dávky"dopĺňajú tieto podrobné údaje:"— mesiac a rok zapečateniaalebo— mesiac a rok posledného úradného odberu vzorky na účely certifikácie."6. Príloha IV (A) a) sa nahrádza takto:"1. Pravidlá a normy EHS.2. Certifikačný orgán a členský štát alebo ich iniciálky.3. Mesiac a rok zapečatenia vyjadrený takto: "zapečatené…" (mesiac a rok)alebomesiac a rok posledného úradného odberu vzorky na účely certifikácie vyjadrený takto: "vzorka odobratá…" (mesiac a rok).4. Referenčné číslo dávky.5. Druh.6. Odroda.7. Kategória.8. Krajina výroby.9. Vyhlásená čistá alebo hrubá hmotnosť alebo vyhlásený počet semien.10. Keď je uvedená hmotnosť a používajú sa granulované pesticídy, peletizované látky alebo iné tuhé prísady, druh prísady a tiež približný pomer medzi hmotnosťou skupiny alebo čistých semien a celkovou hmotnosťou.11. Ak sa opätovne vykonali aspoň skúšky na klíčenie, je možné uviesť slová "opätovne preskúšané…" (mesiac a rok)."7. Príloha IV (B) a) sa nahrádza takto:"1. Pravidlá a normy EHS.2. Meno a adresa osoby zodpovednej za pripevňovanie návesiek alebo jej identifikačné označenie.3. Hospodársky rok zapečatenia alebo poslednej skúšky na stanovenie klíčivosti. Je možné uviesť koniec hospodárskeho roka.4. Druh.5. Odroda.6. Kategória: v prípade malých balení možno certifikované osivo označiť písmenom "C" alebo "Z" a štandardné osivo písmenami "ST".7. Referenčné číslo udané osobou zodpovednou za pripevňovanie návesiek – v prípade štandardného osiva.8. Referenčné číslo na identifikáciu certifikovanej dávky – v prípade certifikovaného osiva.9. Vyhlásená čistá alebo hrubá hmotnosť alebo vyhlásený počet semien okrem malých balení do 500 gramov.10. Ak je uvedená hmotnosť a používajú sa granulované pesticídy, peletizované látky alebo iné tuhé prísady, druh tejto prísady a tiež približný pomer medzi hmotnosťou skupín alebo čistých semien a celkovou hmotnosťou."Článok 8Členské štáty uvedú do platnosti zákony, iné právne predpisy a správne opatrenia potrebné na dosiahnutie súladu s:- článkami 1 až 4, 6 a 7 do 1. júla 1977a- všetkými ostatnými ustanoveniami tejto smernice do 1. júla 1979.Článok 9Táto smernica je adresovaná členským štátom.V Bruseli 25. júla 1978Za RadupredsedaH. J. Rohr[1] Ú. v. ES C 183, 1.8.1977, s. 64.[2] Ú. v. ES C 180, 28.7.1977, s. 29.[3] Ú. v. ES 125, 11.7.1966, s. 2290/66.[4] Ú. v. ES L 16, 20.1.1978, s. 23.[5] Ú. v. ES 125, 11.7.1966, s. 2298/66.[6] Ú. v. ES L 113, 25.5.1978, s. 1.[7] Ú. v. ES 125, 11.7.1966, s. 2309/66.[8] Ú. v. ES L 113, 25.4.1978, s. 13.[9] Ú. v. ES 125, 11.7.1966, s. 2320/66.[10] Ú. v. ES L 261, 14.10.1977, s. 21.[11] Ú. v. ES L 93, 17.4.1968, s. 15.[12] Ú. v. ES L 169, 10.7.1969, s. 3.[13] Ú. v. ES L 113, 25.4.1978, s. 20.[14] Ú. v. ES L 225, 12.10.1970, s. 7.--------------------------------------------------


title: Smernica Komisie z 8. marca 1983, ktorá mení a dopĺňa smernicu 82/287/EHS, ktorá mení a dopĺňa prílohy k smerniciam Rady 66/401/EHS a 69/208/EHS o obchodovaní s osivom krmovín a osivom olejnín a osivom priadnych rastlín, a smernice 78/386/EHS a 78/388/EHS

text:
Dôležité právne oznámenie

|

31983L0116

Úradný vestník L 076 , 22/03/1983 S. 0021 - 0021 Fínske špeciálne vydanie: Kapitola 3 Zväzok 16 S. 0054  Španielske špeciálne vydanie: Kapitola 03 Zväzok 27 S. 0101  Švédske špeciálne vydanie: Kapitola 3 Zväzok 16 S. 0054  Portugalské špeciálne vydanie Kapitola 03 Zväzok 27 S. 0101

		Smernica Komisiez 8. marca 1983,ktorá mení a dopĺňa smernicu 82/287/EHS, ktorá mení a dopĺňa prílohy k smerniciam Rady 66/401/EHS a 69/208/EHS o obchodovaní s osivom krmovín a osivom olejnín a osivom priadnych rastlín, a smernice 78/386/EHS a 78/388/EHS(83/116/EHS)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva,so zreteľom na smernicu Rady 66/401/EHS zo 14. júna 1966 o obchodovaní s osivom krmovín [1], naposledy zmenenú a doplnenú smernicou 82/287/EHS [2], a najmä na jej článok 21a,keďže na základe rozvoja vedeckých a technologických poznatkov boli zmeny a doplnenia robené pre prílohy I a II k smerniciam 66/401/EHS a 69/208/EHS smernicou 82/287/EHS, ktoré zahŕňajú zmeny a doplnenia týkajúce sa odrodovej čistoty osív Poa spp;keďže 1. január 1983 bol určený ako dátum pre implementáciu ustanovení potrebných na dosiahnutie súladu s týmito zmenami a doplneniami;keďže pravidlá prijaté za týmto účelom v systémoch pre odrodovú certifikáciu osív určených pre medzinárodný obchod stanovené Organizáciou pre hospodársku spoluprácu a rozvoj (OECD) sa v súčasnosti podrobujú podrobnému skúmaniu organizáciou;keďže by sa malo čakať na výsledok skúmania;keďže by sa mal určiť vhodnejší dátum na implementáciu predmetných ustanovení, aby sa vyhlo nevhodným opatreniam;keďže opatrenia ustanovené v tejto smernici sú v súlade so stanoviskom Stáleho výboru pre osivá a množiteľský materiál pre poľnohospodárstvo, záhradníctvo a lesníctvo,PRIJALA TÚTO SMERNICU:Článok 11. V druhej zarážke článku 7 ods. 1 smernice 82/287/EHS sa výraz "1. január 1983" nahrádza výrazom "najneskôr do 1. januára 1983".2. V článku 7 ods. 2 smernice 82/287/EHS sa znenie "tretia zarážka" nahrádza výrazom "druhá a tretia zarážka".Článok 2Táto smernica je adresovaná členským štátom.V Bruseli 8. marca 1983Za KomisiuPoul Dalsagerčlen Komisie[1] Ú. v. ES 125, 11.7.1966, s. 2298/66.[2] Ú. v. ES L 131, 13.5.1982, s. 24.--------------------------------------------------


title: Smernica Rady z 5. marca 1990 o prijatí čistokrvných prasiat do plemenitby

text:
Avis juridique important

|

31990L0118

Official Journal L 071 , 17/03/1990 P. 0034 - 0035 Finnish special edition: Chapter 3 Volume 32 P. 0082  Swedish special edition: Chapter 3 Volume 32 P. 0082

SMERNICA RADYz 5. marca 1990o prijatí čistokrvných prasiat do plemenitby(90/118/EHS)RADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva,so zreteľom na smernicu Rady 88/661/EHS z 19. decembra 1988 o zootechnických normách uplatniteľných na plemenné prasatá[1], najmä na jej článok 3,so zreteľom na návrh Komisie,keďže smernica 88/661/EHS bola určená najmä na postupnú liberalizáciu obchodu vo vnútri spoločenstva s čistokrvnými prasatami; keďže na tento účel je potrebná dodatočná harmonizácia týkajúca sa prijímania takýchto zvierat na účely plemenitby;keďže opatrenia týkajúce sa prijatia do plemenitby súvisia ako so zvieratami, tak aj s ich spermiami, vajíčkami a embryami;keďže v tomto ohľade je potrebné predísť tomu, aby vnútroštátne ustanovenia týkajúce sa prijatia na účely plemenitby a ich spermií, vajíčok a embryí nevydali zákaz alebo obmedzenie obchodu vo vnútri spoločenstva alebo neboli prekážkou či už v prípade prirodzeného pripúšťania, umelého oplodnenia alebo odobratia vajíčok alebo embryí;keďže čistokrvné prasnice, ich vajíčka a embryá by nemali podliehať žiadnemu zákazu, obmedzeniu alebo prekážke v súvislosti s plemenitbou;keďže umelé oplodnenie predstavuje dôležitý spôsob rozšírenia najlepších plemenných kusov a tým pádom vylepšovania druhov prasiat; keďže sa však musí vyhnúť každému znehodnoteniu rodokmeňa, najmä s ohľadom na plemenné kance, ktoré musia mať všetky záruky svojej genetickej hodnoty a absenciu dedičných porúch;keďže je dôležité robiť rozdiel medzi prijatím k umelému oplodneniu čistokrvných plemenných prasiat a ich spermií, ktoré sa podrobili všetkým úradným testom ustanoveným pre ich plemeno v členskom štáte, a ich prijatím výlučne na účely úradného testovania;keďže je užitočné zaviesť postup riešenia sporov, ktoré môžu vzniknúť najmä pri hodnotení výsledkov testov;keďže opatrenie ustanovujúce, že so spermiami, vajíčkami a embryami musí zaobchádzať úradne schválený personál, je schopné poskytnúť záruky potrebné na dosiahnutie stanoveného cieľa;keďže vo svetle podrobných podmienok, ktoré v súčasnosti v Španielsku a v Portugalsku existujú, je potrebné stanoviť na dlhšie obdobie implementáciu tejto smernice v týchto členských štátoch,PRIJALA TÚTO SMERNICU:Článok 1Členské štáty zabezpečia, že bez vplyvu na pravidlá zdravotného stavu zvierat, aby nebol žiaden zákaz ani obmedzenie alebo prekážka v:- prijatí čistokrvných plemenných prasníc do plemenitby,- prijatí čistokrvných plemenných kancov k prirodzenému pripúšťaniu,- používaní vajíčok a embryí čistokrvných plemenných prasníc.Článok 21. Členský štát nesmie zakázať, obmedziť ani brániť v:- prijatí čistokrvných plemenných kancov na umelé oplodnenie alebo v používaní ich spermií v rámci ich územia, keď boli tieto zvieratá prijaté na umelé oplodnenie v členskom štáte na základe testov monitorovania ich úžitkovosti a stanovenia ich genetickej hodnoty, ktoré sa majú uskutočniť v súlade s rozhodnutím Komisie 89/507/EHS[2],- prijatí na úradné testovanie čistokrvných plemenných kancov alebo používaní ich spermií v rámci kvantitatívnych limitov potrebných na testovanie monitorovania ich úžitkovosti a stanovenia ich genetickej hodnoty, ktoré sa majú uskutočniť v súlade s rozhodnutím Komisie 89/507/EHS úradne schválenými združeniami alebo organizáciami.2. Kde implementácia ustanovení odseku 1 by viedla k sporom, najmä s ohľadom na výklad testov, hospodárske subjekty majú právo si vyžiadať stanovisko odborníka.Vo svetle stanoviska odborníka sa môžu prijať opatrenia na žiadosť členského štátu v súlade s postupom ustanoveným v článku 4.3. Všeobecné pravidlá na implementáciu odseku 2 sa prijmú, keď je to potrebné, v súlade s postupom ustanoveným v článku 4.Článok 3Členské štáty zabezpečia, aby bez vplyvu na pravidlá o zdravotnom stave zvierat sa zber, spracovanie a uchovávanie spermií, vajíčok a embryí na účely predaja uskutočňovali úradne schváleným strediskom alebo úradne schváleným personálom.Článok 4Kde sa má dodržiavať postup ustanovený v tomto článku, Stály výbor pre zootechniku, ustanovený rozhodnutím 77/505/EHS[3], rozhoduje v súlade s pravidlami ustanovenými v článku 11 smernice 88/661/EHS[4].Článok 5Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou najneskôr do 1. januára 1991. Bezodkladne o tom budú informovať Komisiu.Kráľovstvo Španielska a Portugalská republika majú však dodatočnú lehotu dva roky na dosiahnutie súladu s touto smernicou.Článok 6Táto smernica je adresovaná členským štátom.V Bruseli 5. marca 1990Za RadupredsedaJ. WALSH[1] Ú. v. ES L 382, 31.12.1988, s. 36.[2] Ú. v. ES L 247, 23.8.1989, s. 43.[3] Ú. v. ES L 206, 12.8.1977, s. 11.[4] Ú. v. ES L 382, 31.12.1988, s. 36.


title: Smernica Komisie 2010/17/EÚ z  9. marca 2010 , ktorou sa mení a dopĺňa smernica Rady 91/414/EHS s cieľom zaradiť malatión medzi účinné látky (Text s významom pre EHP)

text:
               10.3.2010

               SK

               Úradný vestník Európskej únie

               L 60/17

         SMERNICA KOMISIE 2010/17/EÚ
   z 9. marca 2010,
   ktorou sa mení a dopĺňa smernica Rady 91/414/EHS s cieľom zaradiť malatión medzi účinné látky
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 91/414/EHS z 15. júla 1991 o uvádzaní prípravkov na ochranu rastlín na trh (1), a najmä na jej článok 6 ods. 1,
   keďže:

               (1)

               V nariadeniach Komisie (ES) č. 451/2000 (2) a (ES) č. 703/2001 (3) sa ustanovujú podrobné pravidlá vykonávania druhej etapy pracovného programu uvedeného v článku 8 ods. 2 smernice 91/414/EHS a ustanovuje sa zoznam účinných látok, ktoré sa majú posúdiť s cieľom ich možného zaradenia do prílohy I k smernici 91/414/EHS. Tento zoznam obsahuje malatión. Rozhodnutím Komisie 2007/389/ES (4) sa rozhodlo o nezaradení malatiónu do prílohy I k smernici 91/414/EHS.

               (2)

               Podľa článku 6 ods. 2 smernice 91/414/EHS pôvodný oznamovateľ predložil novú žiadosť o uplatnenie skráteného konania stanoveného v článkoch 14 až 19 nariadenia Komisie (ES) č. 33/2008 zo 17. januára 2008, ktorým sa stanovujú podrobné pravidlá na uplatňovanie smernice Rady 91/414/EHS, pokiaľ ide o riadne a skrátené konanie pre hodnotenie účinných látok, ktoré boli súčasťou pracovného programu uvedeného v článku 8 ods. 2 uvedenej smernice, ale neboli zaradené do prílohy I k uvedenej smernici (5).

               (3)

               Žiadosť bola predložená Spojenému kráľovstvu, ktoré nahradilo Fínsko, ktoré bolo nariadením (ES) č. 451/2000 pôvodne určené za spravodajský členský štát. Časové obdobie pre skrátené konanie bolo dodržané. Špecifikácia účinnej látky je rovnaká ako v prípade rozhodnutia 2007/389/ES, zatiaľ čo pôvodne podporované použitie na jablkách bolo nahradené použitím na jahodách a aplikačná dávka sa znížila. Uvedená žiadosť je tiež v súlade so zostávajúcimi hmotnoprávnymi a procesnými požiadavkami článku 15 nariadenia (ES) č. 33/2008.

               (4)

               Spojené kráľovstvo zhodnotilo nové informácie a údaje, ktoré predložil oznamovateľ, a vo februári 2009 pripravilo dodatočnú správu.

               (5)

               Členské štáty a EFSA dodatočnú správu partnersky preskúmali a 17. júla 2009 ju predložili Komisii vo forme vedeckej správy EFSA týkajúcej sa malatiónu (6). Členské štáty a Komisia túto správu preskúmali v rámci Stáleho výboru pre potravinový reťazec a zdravie zvierat a bola finalizovaná 22. januára 2010 vo forme revíznej správy Komisie týkajúcej sa malatiónu.

               (6)

               Nové posúdenie zo strany spravodajského členského štátu a nový záver EFSA sa sústredili na obavy, ktoré viedli k nezaradeniu. Tieto obavy sa týkali najmä rôznych úrovní izomalatiónu v technickom materiáli, nečistoty, ktorá významne prispieva k profilu toxicity malatiónu, genotoxicitu ktorej nemožno vylúčiť. Z tohto dôvodu nebolo možné posúdiť riziko pre používateľov, pracovníkov a ostatné prítomné osoby. Okrem toho informácie o vplyve určitých toxikologicky významných metabolitov boli nedostatočné, a preto sa nepreukázalo, že odhadovaná expozícia spotrebiteľov vyplývajúca z akútneho a chronického príjmu jedlých plodín je prijateľná.

               (7)

               Oznamovateľ v novom dokumentačnom súbore predložil nové údaje a informácie a vykonalo sa nové posúdenie, ktoré sa zahrnulo do dodatočnej správy a do záverov EFSA. Tieto nové údaje ukazujú, že genotoxicita malatiónu obsahujúceho najviac 2 g/kg izomalatiónu sa môže vylúčiť. Bolo preto možné stanoviť prijateľné úrovne expozície používateľov, pracovníkov a ostatných prítomných osôb. Použitie neprofesionálmi by však mohlo vzbudzovať obavy, keďže nemožno predpokladať, že by mali prístup k primeraným osobným ochranným prostriedkom. V dôsledku toho by sa takéto použitie nemalo povoliť.

               (8)

               Bez toho, aby boli dotknuté uvedené závery, je vhodné získať ďalšie informácie o určitých konkrétnych bodoch. V článku 6 ods. 1 smernice 91/414/ES sa stanovuje, že zaradenie látky do prílohy I môže podliehať určitým podmienkam. Je preto vhodné požadovať, aby pred udelením povolení oznamovateľ predložil viac informácií, pokiaľ ide o príjem spotrebiteľa, posúdenie akútneho a dlhodobého rizika pre hmyzožravé vtáky a kvantifikáciu rôznej účinnosti malaoxónu a malatiónu. Pokiaľ ide o expozíciu spotrebiteľov, v súčasnosti dostupné informácie však umožňujú dospieť k záveru, že toto riziko je vzhľadom na existujúcu vysokú úroveň bezpečnosti prijateľné.

               (9)

               Dodatočné údaje a informácie, ktoré poskytol oznamovateľ, preto umožňujú eliminovať špecifické obavy, ktoré viedli k nezaradeniu. Neboli vznesené žiadne ďalšie otvorené vedecké otázky.

               (10)

               Z rôznych vykonaných preskúmaní vyplynulo, že možno očakávať, že prípravky na ochranu rastlín, ktoré obsahujú malatión, vo všeobecnosti spĺňajú požiadavky ustanovené v článku 5 ods. 1 písm. a) a b) smernice 91/414/EHS, najmä pokiaľ ide o použitia, ktoré boli preskúmané a podrobne opísané v revíznej správe Komisie. Je preto vhodné zaradiť malatión do prílohy I, aby sa zabezpečilo, že vo všetkých členských štátoch sa povolenia týkajúce sa prípravkov na ochranu rastlín, ktoré obsahujú túto účinnú látku, môžu udeľovať v súlade s ustanoveniami uvedenej smernice

               (11)

               Je preto vhodné smernicu 91/414/EHS zodpovedajúcim spôsobom zmeniť a doplniť.

               (12)

               Opatrenia stanovené v tejto smernici sú v súlade so stanoviskom Stáleho výboru pre potravinový reťazec a zdravie zvierat,

         PRIJALA TÚTO SMERNICU:
   Článok 1
   Príloha I k smernici 91/414/EHS sa mení a dopĺňa tak, ako je stanovené v prílohe k tejto smernici.
   Článok 2
   Členské štáty prijmú a uverejnia najneskôr do 30. septembra 2010 zákony, iné právne predpisy a správne opatrenia potrebné na dosiahnutie súladu s touto smernicou. Komisii bezodkladne oznámia znenie týchto ustanovení a tabuľku zhody medzi týmito ustanoveniami a touto smernicou.
   Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   Článok 3
   Táto smernica nadobúda účinnosť 1. mája 2010.
   Článok 4
   Táto smernica je určená členským štátom.

      V Bruseli 9. marca 2010

            Za Komisiu

            predseda

         José Manuel BARROSO

      (1)  Ú. v. ES L 230, 19.8.1991, s. 1.

      (2)  Ú. v. ES L 55, 29.2.2000, s. 25.

      (3)  Ú. v. ES L 98, 7.4.2001, s. 6.

      (4)  Ú. v. EÚ L 146, 8.6.2007, s. 19.

      (5)  Ú. v. EÚ L 15, 18.1.2008, s. 5.

      (6)  EFSA Scientific Report (2009) 333 – Conclusion on pesticide peer review – peer review of the pesticide risk assessment of the active substance malathion (znovu vydaná 17. júla 2009). [Vedecká správa EFSA (2009) 333 – záver z partnerského preskúmania pesticídov z hľadiska posúdenia rizika účinnej látky malatión.]

      PRÍLOHA
      Na koniec tabuľky v prílohe I k smernici 91/414/EHS sa dopĺňa táto položka:

                     Číslo

                     Bežný názov,
                     identifikačné čísla

                     Názov IUPAC

                     Čistota (1)

                     Nadobudnutie účinnosti

                     Skončenie platnosti zaradenia

                     Osobitné ustanovenia

                     „Malatión
                     číslo CAS: 121-75-5
                     číslo CIPAC: 12

                        dietyl (dimetoxyfosfinotioyltio)sukcinát

                        alebo

                        S-1,2-bis(etoxykarbonyl)etyl O,O-dimetyl fosforoditioát

                     racemát

                     > 950 g/kg
                     Nečistoty:
                     Izomalatión: najviac 2 g/kg

                     1. máj 2010

                     ČASŤ A
                     Povolené môžu byť len použitia ako insekticíd. Povolenia sa obmedzujú na profesionálnych používateľov.
                     ČASŤ B
                     Pri implementácii jednotných zásad prílohy VI sa zohľadnia závery revíznej správy týkajúcej sa malatiónu finalizovanej Stálym výborom pre potravinový reťazec a zdravie zvierat 22. januára 2010, a najmä jej dodatky I a II.
                     Pri tomto celkovom hodnotení členské štáty venujú osobitnú pozornosť:

                                 —

                                 bezpečnosti používateľov a pracovníkov: v podmienkach používania musí byť predpísané používanie primeraných osobných ochranných prostriedkov,

                                 —

                                 ochrane vodných organizmov: podmienky povolenia v prípade potreby zahŕňajú opatrenia na zníženie rizika, ako sú primerané nárazníkové zóny,

                                 —

                                 ochrane hmyzožravých vtákov a medonosných včiel: podmienky povolenia v prípade potreby zahŕňajú opatrenia na zníženie rizika. Pokiaľ ide o včely, na označení a na priložených návodoch na použitie sa uvedie, ako predchádzať expozícii.

                           Členské štáty zabezpečia, aby formulácie založené na malatióne sprevádzali potrebné inštrukcie, aby sa počas skladovania a prepravy predišlo akémukoľvek riziku vytvárania izomalatiónu prekračujúceho maximálne povolené množstvá.
                     Podmienky povolenia v prípade potreby zahŕňajú opatrenia na zníženie rizika.
                     Príslušné členské štáty zabezpečia, aby oznamovateľ predložil Komisii:

                                 —

                                 informácie, ktoré potvrdzujú posúdenie rizika z hľadiska spotrebiteľa a posúdenie akútneho a dlhodobého rizika pre hmyzožravé vtáky,

                                 —

                                 informácie o kvantifikácii rôznej účinnosti malaoxónu a malatiónu.“

         (1)  Ďalšie podrobnosti o totožnosti a špecifikácii účinnej látky sú uvedené v revíznej správe.


title: Smernica Rady 93/113/ES zo 14. decembra 1993 týkajúca sa používania enzýmov, mikroorganizmov a ich prípravkov vo výžive zvierat a v obchodovaní s nimi

text:
Dôležité právne oznámenie

|

31993L0113

Úradný vestník L 334 , 31/12/1993 S. 0017 - 0023 Fínske špeciálne vydanie: Kapitola 3 Zväzok 54 S. 0195  Švédske špeciálne vydanie: Kapitola 3 Zväzok 54 S. 0195

		Smernica Rady 93/113/ESzo 14. decembra 1993týkajúca sa používania enzýmov, mikroorganizmov a ich prípravkov vo výžive zvierat a v obchodovaní s nimiRADA EURÓPSKEJ ÚNIE,so zreteľom na Zmluvu o založení Európskeho hospodárskeho spoločenstva, najmä na jej článok 43,so zreteľom na návrh Komisie [1],so zreteľom na stanovisko Európskeho parlamentu [2],so zreteľom na stanovisko Hospodárskeho a sociálneho výboru [3],keďže smernica Rady 70/542/EHS z 23. novembra 1970 týkajúca sa doplnkových látok v krmivách [4], ustanovuje zásady týkajúce sa uznávania a používania doplnkových látok;keďže smernica Rady 87/153/EHS zo 16. februára 1987, ktorou sa ustanovuje usmernenie na hodnotenie doplnkových látok v krmivách [5], predstavuje príručku na určenie vedeckých informácií potrebných na identifikáciu a charakterizáciu týchto produktov, ako aj na výskum potrebný na vyhodnotenie, najmä ich účinnosti a neškodnosti pre ľudí, zvieratá a životné prostredie;keďže pokrok dosiahnutý v oblasti vedeckých a technických poznatkov umožňuje používať určité enzýmy, mikroorganizmy a prípravky z nich vo výžive zvierat najmä s cieľom zlepšiť stráviteľnosť zodpovedajúcich živín alebo stabilizovať mikroflóru v tráviacom systéme zvierat a znížiť uvoľňovanie určitých nežiaducich látok do životného prostredia; keďže doteraz nie sú ustanovené žiadne kritériá na preskúmanie žiadostí o povolenie používania takýchto produktov novej generácie ako doplnkových látok;keďže je nevyhnutné, až do prijatia zmien a doplnkov k usmerneniu a s cieľom umožniť vypracovanie dokumentácie o týchto produktoch, povoliť dočasne uvádzať na trh a používať enzýmy, mikroorganizmy a prípravky z nich na vnútroštátnej úrovni za predpokladu, že nepredstavujú žiadne nebezpečenstvo pre zdravie ľudí alebo zvierat;keďže povolenie takýchto produktov si vynúti ich inventarizáciu v každom členskom štáte a postúpenie určitých informácií Komisii, ktoré zdôvodňujú ich zaradenie do vnútroštátnych zoznamov;keďže členské štáty nemôžu obmedziť obchodovanie so živočíšnymi produktmi získanými z krmív obsahujúcich enzýmy, mikroorganizmy alebo ich prípravky, pokiaľ sú tieto zaradené do vnútroštátneho zoznamu v súlade s touto smernicou;keďže táto smernica sa nevzťahuje na enzýmy, mikroorganizmy alebo na ich prípravky, pokiaľ sa používajú ako silážne prostriedky;keďže táto smernica sa uplatňuje bez toho, aby tým bola dotknutá smernica Rady 90/220/EHS z 23. apríla 1990 o zámernom uvoľňovaní geneticky upravovaných organizmov do životného prostredia [6];keďže táto smernica sa má uplatňovať bez toho, aby tým bola dotknutá smernica 70/524/EHS;keďže smernica 87/153/EHS sa preto musí urýchlene príslušne zmeniť a doplniť, s cieľom sprístupniť nevyhnutné pravidlá pre osobitné skúmanie doplnkových látok patriacich do novej skupiny enzýmov a mikroorganizmov; keďže v súčasnosti sa dokumentácie, ktoré sa musia predkladať kvôli hodnoteniu produktov zaradených do vnútroštátnych zoznamov musia vypracovávať v súlade s usmernením ustanoveným na doplnkové látky vo všeobecnosti;keďže je vhodné poskytnúť priemyslu dostatočný čas na uplatňovanie nových ustanovení týkajúcich sa označovania enzýmov, mikroorganizmov a ich prípravkov ako aj premixov a krmív, v ktorých sú obsiahnuté,PRIJALA TÚTO SMERNICU:Článok 11. Táto smernica sa vzťahuje na používanie enzýmov, mikroorganizmov a ich prípravkov vo výžive zvierat a na obchodovanie s nimi.2. Táto smernica sa uplatňuje bez toho, aby tým bola dotknutá smernica 70/524/EHS, a najmä ustanovenia týkajúce sa povoľovania používania enzýmov, mikroorganizmov a prípravkoch z nich ako doplnkových látok.Článok 21. Odlišne od článku 3 smernice 70/524/EHS, členské štáty môžu dočasne povoliť používanie enzýmov, mikroorganizmov a prípravkov z nich vo výžive zvierat a obchodovať s nimi na svojom území, za predpokladu, že na základe dostupných informácií dané produkty nepredstavujú nebezpečenstvo pre zdravie ľudí alebo zvierat a sú zaradené do zoznamu zostaveného podľa článku 3.2. Všetky formy používania vo výžive zvierat okrem zapracovania takýchto produktov do krmív sú zakázané.Článok 3Na základe informácií poskytnutých osobami zodpovednými za uvádzanie produktov do obehu členské štáty zašlú:a) Komisii do 1. novembra 1994:- zoznam enzýmov a mikroorganizmov a prípravkov z nich v súlade so vzorom uvedeným v prílohe I,- identifikačnú správu, vypracovanú pre každý produkt osobou zodpovednou za uvádzanie produktu do obehu v súlade so vzorom uvedeným v prílohe II;b) Komisii a ostatným členským štátom do 1. januára 1996 dokumentáciu zdôvodňujúcu vydávanie takýchto povolení, ktorú zašle zodpovedná osoba (osoby) žiadajúca o zaradenie svojho produktu (produktov) do zoznamu uvedeného v prvej zarážke bodu a).Článok 41. Ak požadované informácie získa, tak Komisia oznámi členským štátom zoznamy enzýmov, mikroorganizmov a prípravkov z nich, ktoré jej boli zaslané v súlade s článkom 3.2. Ak enzýmy, mikroorganizmy a prípravky z nich sú zahrnuté v niekoľkých vnútroštátnych zoznamoch, tak dotknuté členské štáty sa môžu medzi sebou dohodnúť na tom, že jeden z nich predloží jedinú spoločnú dokumentáciu. V takomto prípade členský štát poverený predložením dokumentácie bude informovať Komisiu.3. Do 31. marca 1996 a na základe dokumentácie, ktorá jej bola zaslaná v súlade s článkom 3, Komisia uverejní v sérii "C"Úradného vestníka Európskych spoločenstiev zoznam enzýmov, mikroorganizmov a prípravkov z nich povolených v rôznych členských štátoch.Článok 5Do 1. januára 1997 budú vydané predpisy v súlade s postupom uvedeným v článku 24 smernice 70/524/EHS o dokumentácii uvedenej v článku 3 písm. b), týkajúce sa povoľovania doplnkových látok vo výžive zvierat.Článok 6Keď členské štáty usúdia, že nie je možné splniť niektorú z podmienok uvedených v článku 3 pre niektorý enzým, mikroorganizmus alebo prípravok používaný na ich území, tak vykonajú všetky nevyhnutné opatrenia na zabezpečenie toho, že takýto enzým, mikroorganizmus alebo prípravok získaný z nich sa na ich území nebude ďalej používať, a ani uvádzať na trh.Článok 71. Enzýmy, mikroorganizmy a prípravky z nich, ako aj premixy a kŕmne zmesi, v ktorých sú obsiahnuté, sa môžu uvádzať na trh len vtedy, ak budú na obale, kontajneri alebo na náveske uvedené nasledujúce údaje, ktoré musia byť jasne viditeľné, čitateľné a nezmazateľné a za ktoré je zodpovedný výrobca, pracovník baliarne, dovozca, predávajúci alebo distribútor zriadený v rámci spoločenstva:A. ak ide o enzýmy a prípravky z nich:a) špecifický názov účinnej zložky (zložiek) podľa ich enzymatickej aktivity (aktivít) a identifikačné číslo (čísla) v súlade s Medzinárodnou úniou pre biochémiu;b) jednotky aktivity (jednotky aktivity [7] na g alebo jednotky aktivity na ml);c) názov alebo obchodný názov a adresa alebo registrované sídlo podniku osoby zodpovednej za údaje uvedené v tomto odseku;d) názov alebo obchodný názov a adresa alebo registrované sídlo podniku výrobcu, ak nie je zodpovedný za údaje uvedené v označení;e) dátum exspirácie alebo doba použiteľnosti od dátumu výroby;f) referenčné číslo šarže a dátum výroby;g) návod na použitie a kde je to vhodné, bezpečnostné odporúčania;h) netto hmotnosť a u tekutých doplnkových látok buď netto objem, alebo netto hmotnosť;i) slová: "Používa sa len na výrobu krmív";B. ak ide o mikroorganizmy a prípravky z nich:a) identifikácia kmeňa (kmeňov) v súlade s uznávaným medzinárodným označením nomenklatúry a číslo uloženia kmeňa (kmeňov);b) počet živých zárodkov (CFU/g);c) názov alebo obchodný názov a adresa alebo registrované sídlo podniku osoby zodpovednej za údaje uvedené v tomto odseku;d) názov alebo obchodný názov a adresa alebo registrované sídlo podniku výrobcu, ak nie je zodpovedný za údaje uvedené v označení;e) dátum exspirácie alebo doba použiteľnosti od dátumu výroby;f) referenčné číslo šarže a dátum výroby;g) návod na použitie a ak je to vhodné, bezpečnostné odporúčania;h) netto hmotnosť a u tekutých doplnkových látok buď netto objem, alebo netto hmotnosť;i) slová "Používa sa len na výrobu krmív";j) ak je to vhodné, všetky osobitné významné charakteristiky vyplývajúce z výrobného procesu;C. ak ide o premixy obsahujúce enzýmy:a) názov "premix";b) slová "Používa sa len na výrobu krmív";c) návod na použitie a všetky bezpečnostné odporúčania týkajúce sa používania premixov;d) druh alebo kategória zvierat, pre ktorú je premix určený;e) názov alebo obchodný názov a adresa alebo registrované sídlo podniku osoby zodpovednej za údaje uvedené v tomto odseku;f) netto hmotnosť a u tekutých produktov buď netto objem, alebo netto hmotnosť;g) špecifický názov účinnej zložky (zložiek) podľa ich enzymatickej aktivity (aktivít) a identifikačné číslo (čísla) v súlade s Medzinárodnou úniou pre biochémiu;h) jednotky aktivity (jednotky aktivity na g alebo jednotky aktivity na ml);i) dátum exspirácie alebo doba použiteľnosti od dátumu výroby;j) názov alebo obchodný názov a adresa alebo registrované sídlo podniku výrobcu, ak nie je zodpovedný za údaje uvedené v označení;D. ak ide o premixy obsahujúce mikroorganizmy:a) názov "premix";b) slová "Používa sa len na výrobu krmív";c) návod na použitie a všetky bezpečnostné odporúčania týkajúce sa používania premixov;d) druh alebo kategória zvierat, pre ktorú je premix určený;e) názov alebo obchodný názov a adresa alebo registrované sídlo podniku osoby zodpovednej za údaje uvedené v tomto odseku;f) netto hmotnosť a u tekutých produktov buď netto objem, alebo netto hmotnosť;g) identifikácia kmeňa (kmeňov) v súlade s uznávaným medzinárodným označením nomenklatúry a číslo uloženia kmeňa (kmeňov);h) počet živých zárodkov (CFU/g);i) dátum exspirácie alebo doba použiteľnosti od dátumu výroby;j) názov alebo obchodný názov a adresa alebo registrované sídlo podniku výrobcu, ak nie je zodpovedný za údaje uvedené v označení;k) ak je to vhodné, všetky osobitné významné charakteristiky vyplývajúce z výrobného procesu;E. ak ide o kŕmne zmesi obsahujúce enzýmy:a) špecifický názov účinnej zložky (zložiek) podľa ich enzymatickej aktivity (aktivít) a identifikačné číslo (čísla) v súlade s Medzinárodnou úniou pre biochémiu;b) jednotky aktivity (jednotky aktivity na kg alebo jednotky aktivity na l) za predpokladu, že takéto jednotky sú merateľné úradnou alebo vedecky schválenou metódou;c) dátum exspirácie alebo doba použiteľnosti od dátumu výroby;F. ak ide o kŕmne zmesi obsahujúce mikroorganizmy:a) identifikácia kmeňa (kmeňov) v súlade s uznávaným medzinárodným označením nomenklatúry a číslo uloženia kmeňa (kmeňov);b) počet živých zárodkov (CFU/kg) za predpokladu, že takýto počet je merateľný úradnou alebo vedecky schválenou metódou;c) dátum exspirácie alebo doba použiteľnosti od dátumu výroby;d) ak je to vhodné, všetky osobitné významné charakteristiky vyplývajúce z výrobného procesu.2. Údaje iné ako tie, ktoré sú predpísané v odseku 1, pod A, B, C a D, ako je napr. obchodný názov, môžu byť súčasťou označenia na obale, kontajneroch alebo náveskách na nich pripevnených, za predpokladu, že budú jasne oddelené od predpísaných údajov.Článok 81. Členské štáty uvedú do účinnosti zákony, iné právne predpisy a administratívne opatrenia potrebné na dosiahnutie súladu s touto smernicou najneskôr do:- 1. januára 1995, pokiaľ ide o článok 7 a- 1. októbra 1994, pokiaľ ide o ostatné ustanovenia.Bezodkladne o tom informujú Komisiu.Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.2. Členské štáty oznámia Komisii znenie ustanovení vnútroštátnych právnych predpisov, ktoré prijmú v oblasti pôsobnosti tejto smernice. Komisia o tom informuje ostatné členské štáty.Článok 9Táto smernica nadobúda účinnosť v deň jej uverejnenia v Úradnom vestníku Európskych spoločenstiev.Článok 10Táto smernica je adresovaná členským štátom.V Bruseli 14. decembra 1993Za RadupredsedaA. Bourgeois[1] Ú. v. ES C 116, 27.4.1993, s. 6.[2] Ú. v. ES C 329, 6.12.1993.[3] Ú. v. ES C 201, 26.7.1993, s. 34.[4] Ú. v. ES L 270, 14.12.1970, s. 1. Smernica naposledy zmenená a doplnená smernicou 93/114/ES (Ú. v. ES L 334, 31.12.1993, s. 24.).[5] Ú. v. ES L 64, 7.3.1987, s. 19.[6] Ú. v. ES L 117, 8.5.1990, s. 15.[7] Jednotky aktivity vyjadrené ako μmol produktu uvoľneného za minútu na gram enzymatického prípravku.--------------------------------------------------PRÍLOHA I+++++ TIFF +++++--------------------------------------------------PRÍLOHA IIVZOR IDENTIFIKAČNEJ SPRÁVY UVEDENEJ V DRUHEJ ZARÁŽKE BODU a) ČLÁNKU 3(vyplní osoba zodpovedná za uvádzanie produktu do obehu)1. Identita produktuObchodný názov:Kvalitatívne a kvantitatívne zloženie:- účinná látka [1],- ostatné zložky,- nečistoty,- nežiaduce látky.Názov alebo obchodný názov a adresa registrovaného sídla podniku výrobcuMiesto výrobyNázov alebo obchodný názov a adresa alebo registrované sídlo podniku osoby zodpovednej za uvádzanie produktu na trh, ak ňou nie je výrobca.2. Špecifikácie týkajúce sa účinnej látky2.1. Ak ide o mikroorganizmy:- názov a taxonomický opis podľa medzinárodného označenia nomenklatúry [2],- názov a miesto zbierky kultúry, kde je kmeň registrovaný a uložený a číslo registrácie a uloženia,- vyhlásenie, či došlo ku genetickej manipulácii,- počet živých zárodkov (CFU/g).2.2. Ak ide o enzýmy:- názov podľa hlavných enzymatických aktivít a číslo spoločenstva [3],- vyhlásenie o biologickom pôvode. U enzýmov mikrobiálneho pôvodu sa musia uvádzať informácie požadované v prvých dvoch zarážkach bodu 2.1,- vyhlásenie, či organizmus pôvodu bol geneticky manipulovaný,- hlavné aktivity vzhľadom na príslušné druhy chemicky čistých substrátov (vyjadrené v jednotkách aktivity [4] na g).Dôležité upozornenie:Ak je účinná látka zmesou účinných zložiek, tak všetky zložky musia byť opísané oddelene s uvedením ich podielu v zmesi.3. Vlastnosti produktuHlavný účinok:- informácie týkajúce sa účinnosti,- zdôvodnenie prítomnosti každej zložky, pokiaľ je látka zmesou aktívnych zložiek.Ostatné účinky.4. Bezpečnosť produktuDostupné informácie o bezpečnosti.5. Podmienky používania produktuPredpokladané použitie vo výžive zvierat (druh alebo kategórie zvierat, druh krmív, doba používania atď.)Odporúčané dávkovanie v premixoch a v krmivách (príslušné jednotky biologickej aktivity, ako sú CFU na gram produktu, ak ide o mikroorganizmy alebo jednotky aktivity na gram, ak ide o enzymatické prípravky).Iné známe použitia aktívnej látky alebo prípravku (v krmivách, v humánnej alebo veterinárnej medicíne, v priemysle atď.)Odporúčania týkajúce sa bezpečnosti produktu vzhľadom na cieľové druhy zvierat, spotrebiteľa a životné prostredie.Ak je to potrebné, opatrenia na zabránenie rizikám a spôsoby ochrany počas výroby a používania.6. Technologické informácieStabilita produktu:- vzhľadom na atmosferické vplyvy,- počas prípravy premixov a krmív,- počas skladovania premixov a krmív,- opis výrobného procesu a použitých metód kontroly kvality produktu počas výroby.7. KontrolaAnalytická metóda (metódy) na stanovenie aktívnej zložky (zložiek) v:- samotnom produkte,- premixoch,- krmivách.8. Osvedčenie o správnosti uvedených informácií zodpovednou osobou.[1] Ak je účinná látka zmesou jasne definovateľných účinných zložiek, tak uveďte hlavné zložky.[2] Ako sú "Bergeys Manual of Systematic Bacteriology", "The Yeasts, a taxonomická štúdia"Kregger van Rij, "Ainsworth and Bisby s Dictionary of Fungi"Ainswortha alebo "The Genus Asperigillus" od Rapera a Fennela.[3] Enzyme Nomenclature Recommendations (1984) of the Nomenclature Committee of the International Union of Biochemistry, Academic Press 1984.[4] Jednotky aktivity vyjadrené v μmol produktu uvoľneného za minútu na gram enzymatického prípravku.--------------------------------------------------